text: Мощна експлозия разтърси района край руското посолство в афганистанската столица Кабул, предаде ДПА, като се позова на афганистански медии.
  Талибанските сили за сигурност са отцепили зоната и са блокирали пътя, водещ към посолството. Кадри в местни медии показват линейки, насочили се към района.
  Засега информациите за това кой е бил мишена на атаката са противоречиви. Според очевидец взривът е бил пред сградата на посолството, докато афганистанци са чакали за визи там.